laion/Wikipedia-Exotic huggingface dataset:
סן פרנסיסקו (קוקטייל)

סן פרנסיסקו (מאנגלית: San Francisco) הוא שם למספר קוקטיילים דומים. גרסה מפורסמת אחת המורכבת מ-45 מ"ל ג'ין, 90 מ"ל מיץ תפוזים, 15 מ"ל גרנדין. גרסאות רבות מוסיפות בנוסף גם ליקר בננה ומחליפות את ג'ין בוודקה. גרסה אחרת מכילה 60 מ"ל וודקה, 15 מ"ל טריפל סק, 15 מ"ל ליקר בננה, 45 מ"ל מיץ תפוזים, 45 מ"ל מיץ אננס ו7.5 מ"ל גרנדין. קוקטייל שונה לחלוטין עם שם זהה מכיל סלו ג'ין, ורמוט מתוק, ורמוט יבש, וביטרס תפוזים. כדי להכין את המשקה, מוזגים את המרכיבים להייבול מלאה בקרח, ולבסוף מוסיפים את הגרנדין ומקשטים בפרוסת תפוז. עופר קורן, 69 קוקטיילים, פרדס חנה כרכור: הוצאת אלרן, 2003, עמ' 40 (שתי גרסאות של הקוקטייל) טקילה סאן רייז (קוקטייל) san-francisco אתר drinksfeed san-francisco, אתר diffordsguide San Francisco Cocktail, אתר thespruceeats ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
קובאן (גואטמלה)

קובאן (Cobán) היא עיר במרכז גואטמלה, בירת מחוז אלטה וראפאס, כ-90 קילומטרים מצפון מזרח לגואטמלה סיטי. בשנת 2014 התגוררו בה כ-250,000 תושבים, וכ-8,000 תושבים נוספים חיו בכפרים שבתחום השיפוט שלה. העיר הוקמה על ידי נזירים דומיניקנים ב-1543, והמלך קרל החמישי העניק לה מעמד של העיר. שמה של העיר נגזר מהמילה קוב אן (Cob An) בשפת הק'אקצ'י, שפירושה "מקום מעורפל". ב-1599 הוקמה בעיר בישופות. סביב העיר התפתחו גידולי קפה, שתרמו לשגשוגה. ב-1895 נחנכה מסילת ברזל שחיברה בין העיר לבין אגם איסבאל, לשם שינוע התוצרת. מסילת הברזל פעלה עד 1963. גידולי הקפה משכו גם מהגרים גרמנים רבים לעיר, וב-1930 מנתה הקהילה הגרמנית כ-2,000 תושבים. ב-1941 החליט נשיא גואטמלה חורחה אוביקו לגרש את התושבים הגרמנים. הסיבה הרשמית הייתה תמיכתה של גואטמלה בארצות הברית במלחמת העולם השנייה, והכרזת המלחמה שלה על גרמניה הנאצית בעקבות המתקפה על פרל הארבור (הכרזה שלא הייתה לה נפקות מעשית). עם זאת, יש הסבורים שאוביקו ניצל את המאורעות כדי להשתלט על נכסי הגרמנים וקרקעותיהם באזור. חלק מהגרמנים הועברו למחנות מעצר בטקסס, והועברו לגרמניה במסגרת עסקת חילופי שבויים. מדי חודש יולי מצוין בקובאן "החג הילידי הלאומי של גואטמלה" (La Fiesta Nacional Indígena de Guatemala), פסטיבל פולקלור הכולל תחרות יופי לבחירת מלכת היופי הילידית של גואטמלה. בעיר פועל מועדון כדורגל אחד, קובאן אימפריאל, שזכה באליפות המדינה בשנת 2004. ארצות הברית ברמינגהאם, אלבמה, ארצות הברית מדיה וקבצים בנושא קובאן בוויקישיתוף אתר האינטרנט הרשמי של קובאן אתר העירייה (בספרדית) קובאן, באתר אנציקלופדיה בריטניקה (באנגלית)
גיורא גורן

גיורא גורן (נולד ב-1944) הוא טייס קרב ישראלי בדימוס שכיהן כראש להק המודיעין ונספח חיל האוויר בוושינגטון. השתחרר בדרגת תת-אלוף. גורן (במקור חומסקי), נולד וגדל בקיבוץ מסילות. ב-1962 התגייס לצה"ל והחל בקורס טיס מס' 44. לאחר שסיים את הקורס ואת קורס האימון המבצעי מונה למדריך בטייסת מטוסי אוראגן. הוא שירת כטייס קרב בשתי טייסות מיסטר. באפריל 1965 שובץ בטייסת 110 ("אבירי הצפון") כטייס ווטור. בשירותו בטייסת השתתף בגיחת תקיפה במהלך הקרב על המים. במלחמת ששת הימים החמיץ את התקיפות בגל הראשון של מבצע מוקד בשל תקלה במטוסו, וגיחתו הראשונה במלחמה הייתה הפצצת שדה התעופה קהיר מערב. ביום השני של המלחמה נפגע מאש נ"מ במהלך גיחת הפצצה ברמת הגולן ונאלץ לנטוש את מטוסו. במלחמת ההתשה השתתף בגיחות מבצעיות רבות בחזית המצרית, בהם מבצע בוקסר 1 ביולי 1969, כטייס מיראז' 3 בטייסת 117 ("הסילון הראשונה"). גורן היה ממקימי טייסת 110 כטייסת מטוסי סקייהוק. ב-1972 מונה לסגן מפקד טייסת 144 ("עוף החול"), טייסת מטוסי נשר בבסיס עציון. עם פרוץ מלחמת יום הכיפורים שימש כמפקד שלב ראשוני בבית הספר לטיסה. הוא חזר לטייסת בבסיס עציון ורשם במלחמה 60 גיחות, במהלכן הפיל מטוס סוחוי 17 סורי ומטוס מיג 17 מצרי. לאחר המלחמה, באוגוסט 1974, מונה למפקד הטייסת. ב-1977 חזר לבית הספר לטיסה כמדריך ראשי וסגן מפקד בית הספר, יצא ללימודים במכללת חיל האוויר האמריקאי באלבמה וב-1981 מונה למפקד בית הספר לטיסה. ב-1985 מונה למפקד בסיס חצור ואחר כך שירת כראש להק המודיעין בדרגת תת-אלוף. תפקידו האחרון בשירות היה נספח אווירי בוושינגטון. השתחרר ב-1991. סך הכל רשם כ-350 גיחות מבצעיות ומעל 6,000 שעות טיסה. בשנים 1992 עד 1997 כיהן כמנכ"ל בית התפוצות ואחר כך מונה למנהל ההקמה של מרכז יצחק רבין לחקר ישראל. כיהן כחבר מועצת מכבים-רעות, חבר הנהלת המועצה לשלום ולביטחון וחבר המועצה הציבורית של תנועת עתיד כחול לבן הדוגלת בעמדת שתי מדינות לשני עמים. דני שלום, ‏כרעם ביום בהיר – כך הושמדו חילות האויר הערביים במלחמת ששת הימים, באויר פרסומי טיסה, 2002, עמ' 346, באתר הספרייה הדיגיטלית להיסטוריה ומורשת חיל האוויר דורון רוזנבלום, ‏לוודא שבחרנו את האדם הנכון, בטאון חיל האוויר 134-135, יולי 1983, באתר הספרייה הדיגיטלית להיסטוריה ומורשת חיל האוויר
B-52 (קוקטייל)

B-52 הוא קוקטייל המוכר רשמית על ידי איגוד הברמנים הבינלאומי המורכב מ-20 מ"ל קלואה, 20 מ"ל בייליס ו-20 מ"ל גראן מרנייה הנמזגים בהצפה ובסדר עוקב אל כוס שוט בעלת תכולה של 60 מ"ל נוזל ולבסוף מתקבל קוקטייל בשכבות. קיימות מכונות היכולות להכין בצורה אוטומטית קוקטייל B-52 וקוקטיילים שכבתיים אחרים בשניות אחדות. אולם, מוזג מנוסה בדרך כלל מכין קוקטייל זה באופן ידני על ידי שימוש בכפית. הכנת קוקטייל שכבתי, דוגמת B-52, מכונה "בנייה" או "הצפה". ההצפה מתרחשת כתוצאה מהצפיפות היחסית בין הנוזלים השונים, הנובעת מהשוני במסה המולרית. תחילה נמזג הקלואה לכוס, לאחר מכן יש למזוג באיטיות, על גבי כפית את הבייליס, תוך הקפדה על כך שהשכבה התחתונה לא תתערבב בשכבה השנייה הנמזגת מעליה ולבסוף יש למזוג באמצעות כפית את השכבה העליונה של ליקר גראן מרנייה. הקוקטייל קרוי על שם הלהקה The B-52's (ולא ישירות על שם המפציץ B-52 סטרטופורטרס). יש הנוהגים לשלהב את הקוקטייל (להצית את הקוקטייל) לפני ששותים. מכיוון שגראן מרנייה אינו ניצת בקלות בטמפרטורת החדר, יש הנוהגים למזוג משקה בעל תכולת אלכוהול גבוהה מעל הגראן מרנייה. יש להקפיד להשתמש בזכוכית חסינה להגשת קוקטייל בוער. מדיה וקבצים בנושא B-52 בוויקישיתוף B-52 (קוקטייל) - אלכופדיה, אנציקלופדיית האלכוהול האינטראקטיבית, מאורכב באתר http://archive.is (באנגלית) ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
פונטלאב

פונטלאב (אנגלית: FontLab), היא שמה של חברה המפתחת תוכנות שונות לעיצוב גופנים בפורמטים הפופולריים TrueType ו-PostScript ובמספר פורמטים נוספים. מאז תחילת העשור הראשון של המאה ה-21 תוכנת הדגל של החברה "פונטלאב סטודיו" (אשר בעבר הייתה ידועה בשם "פונטלאב") הנה התוכנה הדומיננטית בשוק לפיתוח גופנים דיגיטליים. מצב זה התאפשר לאחר שחברת Altsys אשר פיתחה בעבר את תוכנת פונטוגרפר (אשר הייתה במקור התוכנה הדומיננטית לפיתוח גופנים) נרכשה על ידי חברת מקרומדיה ובעקבות כך הפיתוח של פונטוגרפר הופסק לחלוטין. לאחר שחברת מקרומדיה נרכשה על ידי חברת אדובי בשנת 2005 זכויות הפיתוח וההפצה של תוכנת פונטוגרפר נמכרו לחברת פונטלאב אשר הודיעה כי תמשיך לפתח את התוכנה. FontLab Studio (לשעבר FontLab) - עורך גופנים המשמש בעיקר מעצבי גופנים מקצועיים. Fontographer - עורך גופנים המשמש בעיקר מעצבים, גרפיקאים והוצאות לאור. TypeTool - עורך גופנים המשמש בעיקר חובבים. AsiaFont Studio (לשעבר FontLab Composer) - עורך גופנים המשמש בעיקר מעצבי גופנים מקצועיים של גופנים סיניים, קוריאניים ויפניים. Photofont - תוכנה המאפשרת ליצור גופני מפת סיביות עם צבע, מרקם, שקיפות ולהשתמש בהם בעת עיצוב אתרים. SigMaker - כלי פשוט להוספת סימן (character) בודד לגופן מסוג TrueType. TransType - תוכנה הממירה גופנים בין מערכות מקינטוש וחלונות (בין הפורמטים OpenType, TrueType ו-Type 1). Bitfonter - עורך גופני מפת סיביות. ScanFont - כלי פשוט המאפשר להמיר תמונות מפת סיביות (כגון תמונות, כתבי יד שנסרקו ואוספי תמונות) לגופנים וקטוריים בפורמטים הפופולריים במערכות מקינטוש וחלונות (הפורמטים OpenType, TrueType ו-Type 1) FONmaker - תוכנה הממירה גופני מפת סיביות לגופנים מסוג TrueType. FontFlasher - תוכנה המבצעת אופטימיזציה לקובצי הגופנים על מנת שיוצגו היטב גם בגדלים קטנים וברזולוציית מסך נמוכות. FogLamp - תוכנה הממירה קובצי .fog (הפורמט של תוכנת פונטוגרפר) לפורמטים מודרניים שונים. מדיה וקבצים בנושא פונטלאב בוויקישיתוף אתר האינטרנט הרשמי של פונטלאב פונטלאב, ברשת החברתית פייסבוק פונטלאב, ברשת החברתית אקס (טוויטר)
ולאכיה

וְלאכיה או ואלאכיה (ברומנית: Ţara Românească, "הארץ הרומנית"; בטורקית: Eflak; בהונגרית: Havasalföld; בגרמנית: Walachei) הוא אזור היסטורי וגאוגרפי בדרום רומניה. היא ממוקמת צפונית לנהר דנובה ודרומית לרכס הדרומי של הרי הקרפטים. במהלך ההיסטוריה, לפני איחוד הנסיכויות שיצר את רומניה המודרנית, היוו מונטניה ואולטניה יחד נסיכות רומנית, שכונתה בפי הרומנים "צארה רומנאסקה" או נסיכות "מונטניה", שמחוץ לרומניה הייתה מוכרת בשם ולאכיה. השם ולאכיה נגזר מהכינוי וְלאך, שניתן על ידי הגרמאנים לאוכלוסיות ממוצא זר להם (בעיקר קלטים ולאטינים). פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. נסיכות ולאכיה נוצרה לאחר שקיעת קומניה, בחלק הדרום מערבי שלה, בחלק ממה שכונה קומניה השחורה. הנסיך המייסד היה בסאראב הראשון במחצית הראשונה של המאה ה-14 ולפי שמו נקראה לפעמים הארץ בסאראביה (לא מדובר בחבל בסרביה שבצפון מזרח נסיכות מולדובה) או ארצו של בסאראב. הוא הגיע לעצמאות לאחר שניצח את ההונגרים בקרב פוסאדה. הנסיכות הגיעה לשיא התפשטותה במחצית השנייה של המאה ה-14 בתקופתו של ולאדיסלב הראשון. ולאכיה נשלטה על ידי נסיכים שעצמאותם גברה או פחתה תכופות. הימצאות הנסיכות בדרכם של העות'מאנים אל מרכז אירופה הפכה אותה לשדה קרבות בין המעצמה המוסלמית ובין המדינות הנוצריות של מרכז ומזרח אירופה. בירת ולאכיה נקבעה תחילה בקורטאה דה ארג'ש, לאחר מכן, באופן זמני בקמפולונג, לאחר מכן בטרגובישטה ולבסוף עברה הבירה לבוקרשט. נסיכות ולאכיה חדלה להתקיים באופן רשמי בשנת 1859, כאשר התאחדה עם נסיכות מולדובה אחרי ששתי הנסיכויות בחרו את אלכסנדרו יואן קוזה כשליטן. הישות המדינית החדשה קיבלה את השם הנסיכויות הרומניות המאוחדות (השם הרשמי היה "הנסיכויות המאוחדות של ולאכיה ומולדובה") ובהמשך שונה השם לרומניה. שליטי ולאכיה מונטניה אולטניה דוברוג'ה שליטי נסיכות מולדובה מדיה וקבצים בנושא ולאכיה בוויקישיתוף ולאכיה, באתר אנציקלופדיה בריטניקה (באנגלית)
שריון מרוכב

שריון מרוכב הוא מיגון לרכב קרבי משוריין וכלי רכב אחרים שמורכב מלוחות שריון העשויים ממספר שכבות של חומרים מרוכבים, סגסוגות מתכתיות וחומרים אחרים, כגון חומרים קרמיים, פלסטיק ואף חללי אוויר. השריון המרוכב שוקל פחות משריון פלדה (אם כי לעיתים תופס יותר נפח) ומספק הגנה שוות ערך לפלדה או טובה יותר. ניתן לתכנן שריון מרוכב כך שיהיה קל יותר וחזק יותר משריון פלדה, טיטניום או אלומיניום המסורתיים, אך בדרך כלל הוא יקר יותר. רוב טנקי המערכה המודרניים ממוגנים בסוג של שריון מרוכב, כאשר הרכב השריון המדויק משתנה ממדינה למדינה ונחשב לסוד צבאי. לעיתים, גם כלי רכב קלים יותר ממוגנים בשריון מרוכב. השריון המרוכב תוכנן להתמודד בעיקר עם רקטות וטילי נ"ט עם ראש קרבי בעל מטען חלול: רקטות נ"ט קלות יותר יכולות להגיע לחדירה של כ-700 מ"מ פלדה הומוגנית ואילו טיל נ"ט מודרני יכול לחדור למעלה מ-1000 מ"מ של פלדה הומוגנית, אחרי חדירת מיגון ריאקטיבי[דרושה הבהרה]. בישראל מפתחים ומייצרים שריון מרוכב הגופים הבאים: צה"ל, רפאל - מערכות לחימה מתקדמות, התעשייה הצבאית ופלסן סאסא. צ'ובהם מיגון ושריון רכב קרבי משוריין חומר מרוכב למשל רקטת PG-7VR. למשל, ה-9M133 קורנט טוען ליכולת חדירה של עד 1200 מ"מ פלדה הומוגנית.
ג'ודי גורדון

ג'ודי גורדון (באנגלית: Jodi Gordon; נולדה ב-1 בפברואר 1985) היא דוגמנית ושחקנית אוסטרלית. גורדון נולדה בעיר מאקי שבקווינסלנד לאב יליד ניו זילנד ממוצא מאורי ולאם אוסטרלית. משפחתה עברה לסידני כשהייתה בת 11. בגיל 13 החלה לעסוק בדוגמנות, גם מחוץ לאוסטרליה, בין היתר ביפן, לונדון ומילאנו. בשנת 2005 החלה לראשונה לעסוק גם במשחק, כשהחלה לגלם את דמותה של מרתה מקנזי באופרת הסבון קרוב רחוק, דמות אותה גילמה עד 2010. תפקידה בסדרה זיכה אותה בפרס לוגי בקטגוריית השחקנית החדשה הפופולרית ביותר (2006) ובמועמדות לפרס זה בקטגוריית השחקנית הפופולרית ביותר (2009). במקביל להשתתפותה בסדרה, נטלה חלק גם בגרסה האוסטרלית ל"רוקדים עם כוכבים" בשנת 2008, וסיימה במקום השישי (המנצח היה עמיתה ל"קרוב רחוק", לוק ג'ייקובז). מאז עזבה את "קרוב רחוק" השתתפה גורדון במספר סרטי קולנוע וטלוויזיה. בשנת 2013 שיחקה בתפקיד אורח בסדרת הדרמה-קומדיה האמריקאית-אוסטרלית Camp של רשת NBC. בשנת 2007 נפטר בן-זוגה של גורדון, כריס בוקהארדט, מלוקמיה, והוא בן 23. באוגוסט 2011 התארסה לבן זוגה הנוכחי, שחקן הרוגבי בריית' אנאסטה. מדיה וקבצים בנושא ג'ודי גורדון בוויקישיתוף ג'ודי גורדון, במסד הנתונים הקולנועיים IMDb (באנגלית) ג'ודי גורדון, באתר AllMovie (באנגלית) ג'ודי גורדון, במסד הנתונים הקולנועיים KinoPoisk (ברוסית)
כפר הרי"ף

כְּפַר הָרִי"ף הוא מושב בגבול השפלה ומישור החוף הדרומי, סמוך לקריית מלאכי וצומת מסמיה. שייך למועצה אזורית יואב והגדול ביישוביה. היישוב מחולק למושב וותיק ולהרחבה, אשר נבנתה בשנת 1998 והכפילה את מספר התושבים. ממזרח למושב זורם נחל הרי"ף. בסביבתו מספר בארות קדומות ויער חרובית. אופיו של המושב הוא חילוני ומרבית תושביו עוסקים בעבודות חוץ ובודדים ממשיכים לנהל משק חקלאי. בין הענפים המרכזיים: מטעים, כרמים, פרדסים, שלחין, פרחים ולולים. שייך ארגונית לתנועת "האיחוד החקלאי". בשטחי הכפר נמצאת תחנת הרכבת קריית מלאכי – יואב. כפר הרי"ף נוסד בשנת 1956 כמושב על אדמות הכפר הערבי מסמיה אלזע'ירה. המושב יועד לציונים אמידים ממרוקו, שרכשו את משקיהם וזכו בתנאי דיור משופרים. כפר הרי"ף קרוי על שמו של הרב יצחק אלפסי, מחשובי הפוסקים בימי הביניים. מרבית העולים המקוריים בחרו לבסוף שלא לבוא או שעזבו, ואת מקומם תפסו עולים מפולין ומרוסיה, ניצולי שואה ברובם. חלקם באו מבוגרים יחסית וללא ידע כלשהו בחקלאות. עם זאת, למרות הקושי והמחסור, טיפחו רובם משקים לתפארת בתוך שנים אחדות. המשברים של שנות ה-70 וה-80 אילצו את התושבים לתת מענה לירידה ברווחיות מגידולי השדה, לכן התאגדו באגודת רם, המאגדת כ-90% מהמשקים והופכת אותם ל"משק אחד גדול", וזאת כדי להתייעל ולחסוך באמצעי היצור כגון כלים חקלאיים ועובדים. מספר התושבים גדל, מכיוון שאופיו הקהילתי, מיקומו האטרקטיבי וחזותו הנאה של המושב מושך אליו משפחות צעירות. במושב ישנה חשיבות רבה בשמירה על הסביבה: כל הצמחייה הנשתלת בו חסכונית במים, השדות מושקים בקולחין, לתאורה הציבורית מערכת חיסכון בחשמל, וקיימים בו שני אזורי מחזור מרכזיים. בכפר נמצאים מספר מוסדות חינוך שונים כמו: גני ילדים, צהרונים ומועדון לנוער (השייך לתנועת "האיחוד החקלאי"). בנוסף מצויים במושב גם מספר מוסדות לרווחת כלל התושבים כגון: בית עם, מרפאה, בית כנסת, צרכניה, ספריה, מגרשי ספורט וגני שעשועים. מדיה וקבצים בנושא כפר הרי"ף בוויקישיתוף כפר הרי"ף, באתר מועצה אזורית יואב כפר הרי"ף, באתר הבית כפר הרי"ף, ברשת החברתית פייסבוק אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 נערכים לפתיחת תחנת הרכבת קריית מלאכי – יואב, באתר המועצה האזורית יואב כפר הרי"ף באתר המועצה האזורית יואב
הפלה בעוולה

הפלה בעוולה היא הפלה מלאכותית שאשה הרה עוברת בעקבות מעשה עוולה רשלני או מכוון של רופא, מוסד רפואי, או כיוצא באלה. המושג נטבע על ידי החוקרים הישראלים רונן פרי ויהודה אדר מאוניברסיטת חיפה במאמר שפורסם בכתב העת למשפט ורפואה של אוניברסיטת ייל בשנת 2005 ונקלט לשיח המקצועי והאקדמי הבינלאומי. הפלה בעוולה יכולה להיות תוצאה של מידע שגוי לגבי הסיכון לאישה ההרה מהמשך ההריון או לגבי בריאות העובר (למשל במסגרת ייעוץ גנטי, בדיקת מי שפיר או בדיקת אולטרה סאונד להיריון). פרי ואדר מחלקים את הנזקים של ההפלה בעוולה לשתי קטגוריות: נזקים של ההורים: נזקים ממוניים ישירים: למשל, עלות ההפלה, הפסדי שכר כתוצאה מההפלה והתאוששות ממנה נזקים בלתי ממוניים ישירים: כאב וצער במהלך ההפלה וההתאוששות ממנה, כאב כרוני כתוצאה מההפלה, למשל כאבי רחם ובטן, ותגובות פסיכולוגיות לכאבים נזקים ממוניים עקיפים: הפסדי סיוע להורים, כספי ואחר, מהילד שלא נולד ועלויות של טיפול רפואי או פסיכולוגי כתוצאה מאובדן העובר נזקים בלתי ממוניים עקיפים: צער נפשי על אובדן ילד רצוי, אובדן החברות והאהבה של הילד נזקים של הילד שלא נולד הנזק נטו לילד שלא נולד. נזק זה כולל את הפסדי ההכנסה הכספית של הילד בקיזוז הוצאות מחייתו, וכן את אובדן השמחה מכך שלא ניתן לו להיוולד הנזק העקיף לאחרים מכך שהילד לא נולד. נזק זה חופף חלקית את נזקי ההורים. הבעייתיות המיוחדת במקרים של הפלה בעוולה נובעת מכך שהנזק להורים עשוי במקרים רבים להיות נזק בלתי ממוני טהור שהחוק עשוי להגביל את הפיצוי לגביו, ואילו "נזקי העובר" אינם בני תביעה כלל משום שבמשפט האנגלו-אמריקני אדם כשר לזכויות רק מגמר לידתו. בפסק-דין דיין שולמו 400,000 ש"ח לכל אחד מבני זוג על כאב וצער שנגרמו להם לאחר שצוות בית החולים ביצע בבהילות, על סמך מידע שגוי ובלי לשאול את האב, הפלה מלאכותית בעובר בחודש השישי של ההריון, ובכך גרם לכך שהאב נותר חשוך ילדים. הולדה בעוולה חיים בעוולה Perry, Adar, Wrongful abortion: a wrong in search of a remedy, Yale J Health Policy Law Ethics. 2005 Summer;5(2):507-86, page 516 ראו מקרה לדוגמה ב: Baker v. Gordon, 759 S.W.2d 87 (Mo. Ct. App. 1988) ראו מקרה לדוגמה ב: Johnson v. United States, 810 F. Supp. 7 (D.D.C. 1993) רע"א 398/99 קופת חולים של ההסתדרות הכללית נ' לאה דיין, ניתן ב־1 בספטמבר 1999
Happy Birthday (שיר של סטיבי וונדר)

Happy Birthday (מילולית: "יום הולדת שמח") הוא סינגל מאת סטיבי וונדר, שראה אור ב-1981 בחברת מוטאון והיה חלק מהקמפיין למען הכרה ביום הולדתו של המנהיג האפרו-אמריקאי מרטין לותר קינג כחג לאומי בארצות הברית. השיר לא נכנס למצעד בילבורד הוט 100 בארצות הברית, אך הגיע למקום השני במצעד הסינגלים הבריטי באוגוסט 1981. השיר נכלל גם באלבום Hotter Than July. סמוך ליציאת השיר, ארגן וונדר מסיבת עיתונאים גדולה במסגרת הקמפיין תחת הכותרת "Rally for Peace". שש מיליון חתימות נאספו על עצומה למען חקיקת חוק מתאים. ב-2 בנובמבר 1983 חתם רונלד רייגן על החוק שהכיר ביום חג זה, והוא נחוג לראשונה ב-20 בינואר 1986. במרכז חגיגות יום מרטין לותר קינג הראשון עמד מופע מוזיקלי בו היה וונדר האמן המרכזי. במסגרת טקס הנעילה של אולימפיאדת אטלנטה (1996) הופיע וונדר עם השיר, לציון 100 שנה למפעל המשחקים האולימפיים בעת המודרנית. מידע על היצירה "Happy Birthday" באתר מיוזיק בריינז מידע על השיר "Happy Birthday" באתר AllMusic מידע על היצירה "Happy Birthday" באתר Discogs מילות השיר "Happy Birthday" באתר Genius סרטון השיר "Happy Birthday" באתר יוטיוב מידע על הרצועה "Happy Birthday" באתר ספוטיפיי Who authorized Martin Luther King Day?, USA TODAY, ‏6 בundefined 2016 Stevie Wonder | full Official Chart History | Official Charts Company, www.officialcharts.com Working-Class Hero | The Nation, web.archive.org, ‏2011-06-29 Ronald Reagan: Remarks on Signing the Bill Making the Birthday of Martin Luther King, Jr., a National Holiday, web.archive.org, ‏2011-07-20
אלזסית

אלזסית היא ניב של השפה האלמאנית המדובר בחבל אלזס שבצרפת, שעבר משליטה צרפתית לשליטה גרמנית פעמים רבות. אלזסית קרובה לניבים אלמאניים אחרים כמו גרמנית שווייצרית ושוואבית. החוקה של הרפובליקה הצרפתית החמישית קובעת כי השפה הצרפתית בלבד היא השפה הרשמית של הרפובליקה, ועם זאת השפה האלזסית מוכרת על ידי הממשלה הצרפתית ברשימה הרשמית של שפות צרפת. בסקר שנערך בשנת 1999 נמצא כי 548,000 בוגרים דוברים את השפה בצרפת, ובכך היא למעשה השפה האזורית השנייה בגודלה לפי מספר דוברים אחרי האוקסיטנית. שפה גרמנית - דיאלקטים - צרפת אלזס, דף שער בספרייה הלאומית ערך זה הוא קצרמר בנושא שפות. אתם מוזמנים לתרום לוויקיפדיה ולהרחיב אותו.
קודקס תאודוסיאנוס

קודקס תאודוסיאנוס (לטינית: Imperatoris Theodosiani Codex) הוא ליקוט מקיף של חוקי המשפט הרומי. כתיבתו של הקודקס החלה בשנת 429 כאשר הקיסר תאודוסיוס השני מינה ועדה של שמונה אנשים ללקט ולאגד את כל החוקים (edicta) והתקנות הכלליות (generales constitutiones) מתקופת קונסטנטינוס ואילך, על פי מודל קודקס גרגוריאנוס(אנ') וקודקס הרמוגניאנוס(אנ'), שליקטו את החוקים הרומיים בערך מסוף המאה השנייה ועד סוף המאה השלישית. מטרתו של הקיסר, נדמה, לא הייתה רק להמשיך את הקודקס הקודם ולעדכנו, אלא גם ללקט את החוקים שנוצרו בחוק הרומי כולו, כולל על–ידי המחוקקים הקלסיים והחוקות שקדמו לקונסטנטינוס. בשנת 435, אחרי שככל הנראה נכשלה הוועדה הראשונה במשימה, הוגדל מספר המלקטים ובראשם הועמד אנטיוכוס, מלומד בתחום המשפט מאוניברסיטת קונסטנטינופול אותה הקים תאודוסיוס. הקודקס שלוקט בראשותו הושלם בערך בשנת 438 והוכרז כמחליף כל החוקות שקדמו לו מאז תקופת קונסטנטין. החוק הועבר לולנטיניאנוס השלישי, קיסר המערב, הוצג בפני הסנט ברומא ואושר על–ידו כתקף גם באימפריה המערבית. מכאן ואילך, ועד נפילת האימפריה הרומית, כונו קובצי חוקים שנוצרו אחרי הקודקס בשם "נֹווֶלָאי" (novellae, חידושים או חוקים חדשים). החוקים מסודרים על פי סדר כרונולוגי של חקיקתם, וזאת במטרה לפעול בהתאם לעיקרון שחוק מאוחר מבטל חוק קודם לו. קודקס תאודוסיאנוס כולל שישה עשר ספרים, שרובם הגדול, כולל החידושים (נוולאי), קיימים עד היום בתצורתם המקורית. הספרים מחולקים בתוכם לפרקים, ובתוך כל פרק ישנם חוקים (constitutiones). הספר הראשון כולל חוקים העוסקים במשרות הציבוריות השונות (כשהספר השישי עוסק בסנט ובמוסדות הציבוריים השונים), החלקים השני, השלישי והרביעי והחמישי, הקצר יותר, עוסקים בחוקים הנוגעים לאזרח, למוסר ולדין אזרחי. הספר השמיני כולל חוקים הנוגעים למתנות, עונשי ההינזרות והתנהגות מינית. הספר התשיעי מתחיל בטיפול בנושאי הדין הפלילי, עד סוף הכרך החמישה עשר. החוקים הנוגעים לכנסייה הנוצרית כלולים בכרך האחרון, השישה עשר. קודקס זה, בתור ספר שנכתב על ידי (או מטעמו של) פרינקפס ואימפראטור היה בעל מעמד משפטי מחייב. קודקס תאודוסיאנוס שימש בסיס לכמה וכמה קובצי חוקים שבאו אחריו, כמו חוקי תאודוריק הגדול, שהיו הניסיון הראשון ליצור קודקס אחרי נפילת האימפריה. לחוקים הייתה השפעה רבה עם על חוקי יוסטיניאנוס, על ה"לקס רומנה" הויזיגותי וה"לקס רומנה" (papiani liber responsorum) הבורגונדי. מדיה וקבצים בנושא קודקס תאודוסיאנוס בוויקישיתוף סמית, ויליאם, מילון של רומא ויוון העתיקה, הוצאת ג'ון מורי, לונדון, 1875
פרובנסלית (פירושונים)

האם התכוונתם ל... אוקסיטנית – שפה רומאנית המדוברת בדרום צרפת וסביבתו ושעד אמצע המאה ה-20 נקראה פרובנסלית. פרובנסלית (ניב) – ניב של השפה האוקסיטנית המדובר בחבל פרובאנס שבצרפת. פרובנסלית יהודית (או שואדית) - כינוי לקבוצת הניבים בהם דיברו יהודי חבל פרובאנס. שפה קריאולית, המשלבת בין צרפתית, אוקסיטנית ועברית. פרנקו-פרובנסלית (או ארפיטנית) - שפה רומאנית המדוברת באיטליה, בצרפת ובשווייץ.
ארטורי אילמארי וירטאנן

ארטורי אילמארי וירטאנן (בפינית: Artturi Ilmari Virtanen; 15 בינואר 1895 – 11 בנובמבר 1973) היה כימאי פיני, חתן פרס נובל לכימיה לשנת 1945, "על מחקריו והמצאותיו בכימיה חקלאית ותזונתית, ובייחוד על שיטת שימור המספוא שלו." וירטאנן נולד בהלסינקי שבפינלנד, ולמד בליקיאון הקלאסי (בית ספר תיכון) בעיר ויפורי, אז בפינלנד (כיום ברוסיה). הוא נישא לבוטנאית ליליה מויסיו ב-1920, ולזוג נולדו שני בנים. ב-1933 רכש חווה באזור הלסינקי, שם בחן בפועל כמה מתוצאותיו המדעיות. הוא נפטר ב-1973, מסיבוכים עקב שבר בירך. וירטאנן למד כימיה, ביולוגיה ופיזיקה באוניברסיטת הלסינקי. הוא קיבל תואר שני בשנת 1916, ודוקטור למדע (.D.Sc) בשנת 1919; באותה שנה החל לעבוד במעבדת חברת ואליו, יצרנית מוצרי חלב גדולה, והיה למנהל המעבדה בשנת 1920. תחומי הבוטניקה והזואולוגיה עוררו אצלו עניין, אולם הוא חש כי השכלתו בתחום אינה רחבה דיה, וביקש להרחיבה. על כן, עזב את עבודתו, ופנה ללימודים במספר מוסדות. ב-1920 למד כימיה פיזיקלית בציריך במעבדתו של ג. ויגנר, וב-1921 הגיע לסטוקהולם, שם למד באותה שנה בקטריולוגיה במעבדתו של ברתל, ואנזימולוגיה אצל האנס פון אוילר-שלפין בשנים 1923–1924. כאשר חזר לפינלנד, ב-1924, היה למרצה באוניברסיטת הלסינקי, שם נודע בהרצאותיו על הכימיה של החיים. במקביל עבד במעבדה של "ארגון ייצוא החמאה", וזו הפכה למעבדה של האוניברסיטה. בשנת 1930 יוסד מכון הביוכימיה באוניברסיטה, ובו עבד וירטאנן עד למותו ב-1973. הוא היה לפרופסור לביוכימיה באוניברסיטה הטכנולוגית של הלסינקי ב-1931, ובאוניברסיטת הלסינקי ב-1939. תרומתו המשמעותית הראשונה הייתה בנושא זרחון של הקסוזות, שם כללי לסוכרים פשוטים, בעלי שישה אטומי פחמן. במחקרו הראה כי הזרחון הוא השלב הראשון בתהליך התסיסה מרובה השלבים, הבסיס לתהליך הגליקוליזה. ב-1929 אפיין לראשונה תהליך תסיסת סוכר באופן מלא, מתחילתו ועד סופו. היה זה תהליך התסיסה של דיאוקסיאצטון לגליצרול וחומצה גליצרית בנוכחות פוספטים, בבקטריות מעיים. ב-1925 החל לחקור את החיידקים מקבעי החנקן על שורשי קטניות. כמו כן חקר את תהליך יצירת הוויטמינים בצמחים. במחקריו בשנים אלה, 1925–1932, פיתח בין השאר שיטה לשימור מספוא, בעזרת נוזל בשם AIV (ראשי התיבות של שמו), המורכב מ-76% חומצה פורמית, מ-5.5% אמוניום פורמיאט וממים. השיטה שיפרה מאוד את יכולת האחסון של מספוא, נקודה חשובה במיוחד בחורשים ארוכים. תהליך השימור יכול גם להתבסס על חומצות אחרות (כמו חומצה גופרתית, או הידרוכלורית), מכיוון שהעלאת רמת החומציות היא זו המונעת את תהליך התסיסה. ב-1945 קיבל וירטאנן את פרס נובל בכימיה "על מחקריו והמצאותיו בכימיה חקלאית ותזונתית, ובייחוד על שיטת שימור המספוא שלו." בהמשך חייו פיתח מקורות מזון סינתטיים-למחצה עבור בקר. מדיה וקבצים בנושא ארטורי אילמארי וירטאנן בוויקישיתוף ארטורי אילמארי וירטאנן, באתר פרס נובל (באנגלית) ארטורי אילמארי וירטאנן, באתר אנציקלופדיה בריטניקה (באנגלית) ארטורי אילמארי וירטאנן, באתר "Find a Grave" (באנגלית)
קס

האם התכוונתם ל... קס – הסמכות הדתית הראשית בביתא ישראל קס (סרט) – סרט בבימויו של קן לואץ' קסיס – כומר נשוי בכנסייה האתיופית או האריתראית קס (מסע בין כוכבים) – דמות ביקום "מסע בין כוכבים" וילם קס – מנצח וכנר הולנדי לאון קס – ביולוג אמריקאי קאס כס